Marius Șumudică și-a făcut planul pentru revenirea în Liga 1: "Devenim o forță și luăm campionatul!"
Șumudică spune că unica sa dorință din fotbal are legătură cu un nou mandat la Rapid. Campion ca jucător în Giulești (1999), "Șumi" a mai fost secund (2003-2004) și principal (2010-2011) la Rapid.
Marius Șumudică: "Asta mi-a mai rămas, să revin la Rapid. Vom deveni o forță și cred că vom lua campionatul"
În cazul în care va primi șansa de a antrena din nou la Rapid, Șumudică este convins că echipa va deveni o forță și va câștiga titlul, având sprijinul financiar al lui Dan Șucu, calitatea lotului de jucători și suportul galeriei.
"Asta mi-a mai rămas. Îmi doresc din suflet să se împlinească. Nu știu când va fi, dar sper ca la un moment dat să am șansa să lucrez cu domnul Șucu și cu cei care sunt acolo, că nu mă interesează pe mine cine este, dar vreau să am parte de ceea ce îți fră patron de genul ăsta.
Cu staff-ul pe care îl am, cu jucătorii care sunt, să facem un tot unitar cu suporterii și cu siguranță vom fi o forță. Vom deveni o forță și cred că vom lua campionatul", a spus Marius Șumudică, la Fanatik.
Având în vedere că Rapid îl are antrenor pe Cristiano Bergodi, iar pentru moment nu pare să se pună problema vreunei schimbări, Șumudică a anunțat însă că în viitorul apropiat se vede lucrând din nou în țările arabe.
"Eu îmi doresc foarte mult să plec în străinătate. Am fost deja contactat de câteva echipe. Eu cred că o să plec în curând în Golf, la ce contacte am și ce discuții au fost...
Și în România, dacă ar fi să intr-un proiect OK, m-aș duce de la vară. M-aș duce la o echipă care să se bată la cupele europene. M-am realizat din punct de vedere financiar. Banii nu mai sunt acum o problemă la mine", a mai spus Marius Șumudică
Urmăriți SPORT.RO și pe Google News